hy hy en hy en en hy hy en en hy hy hy hy hy hy en hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Էլիզաբեթ Թեյլորը ծնվել է Լոնդոնում: Նրա ծնողները, որոնք ԱՄՆ քաղաքացիներ էին, Լոնդոն էին մեկնել նոր ֆիլմի նկարահանումների համար, սակայն հետագայում շատ ավելի երկար են մնում բնակվելու Լոնդոնում: Միայն Երկրորդ համաշխարհային պատերազմի տարիներին է, որ նրանք որոշում են թողնել անգլիական կինոինդուստրիան ու վերադառնալ հայրենիք: Վերադառնալով ԱՄՆ՝ Թեյլորի մայրը շարունակում է կինոդերասանուհու իր կարիերան, սակայն նրան այդպես էլ չի հաջողվում իսկական փառքի հասնել: Մինչդեռ Թեյլորի հայրը վճռում է թողնել կիեմատոգրաֆիան, բացում է նկարների  սեփական պատկերասրահն ու այդ ոլորտում զգալի հաջողությունների հասնում:
Էլիզաբեթ Թեյլորը «Կլեոպատրա» ֆիլմում
Հատկանշական է այն, որ ամենասկզբում կինոքննադատներն ու ամերիկյան կինոարվեստի նշանավոր գործիչներն ի դեմս Թեյլորի տեսնում էին միայն գրավիչ արտաքինով գեղեցիկ կնոջ: Սակայն հետագայում Էլիզաբեթ Թեյլորը կարողանում է փոխել տալ իր մասին պատկերացումները: «Տեղ արևի տակ», «Հսկան, «Հանկարծակի, նախորդ ամռանը» ֆիլմերում նրա վառ դերասանական խաղն ստիպում են ամբողջ Հոլիվուդին ընդունել Թեյլորին որպես տաղանդավոր ու ուժեղ բնավորությամբ դերասանուհու:
Էլիզաբեթ Թեյլորի մասին խոսել են ամեն ինչ: Քննարկման թեման էին դառնում թե՛ նրա դերերը, թե՛ անձնական կյանքը, թե՛ հոնորարները:  Նրա հոնորարները քննարկելը պատահական չէր, քանի որ Թեյլորը դառնում է Հոլիվուդում առաջին դերասանուհին, որի հոնորարները հասնում են մեկ միլիոն դոլարի: Այս համատեքստում հարկ է ընդգծել, որ 60-ականների ամերիկյան արժույթով նման գումարներով կարելի էր միանգամից մի քանի ֆիլմ նկարել: Մինչդեռ ռեժիսորները նախընտրում էին ծախսել նման գումարներ Թեյլորին հոնորարներ վճարելու համար:
Առաջին անգամ նման գումարների մասին խոսվում է 1961թ., երբ էկրան է բարձրանում «Կլեոպատրա» ֆիլմը: Այդ շրջանում Թեյլորը շարունակում էր բարձրանալ փառքի աստիճաններով եւ արդեն հասցրել էր պարգևատրվել Օսկարի մեկ արձանիկով  «BUtterfield 8» ֆիլմում կերտած դերի համար: Մինչդեռ չնայած դրան՝ եգիպտական կայսրուհու մասին ֆիլմն այդպես էլ միջազգային մասշտաբով լայն տարածում չի գտնում, ինչի հետևանքով կինոստուդիան մեծ վնասներ է կրում: 1960-ականներին Թեյլորը խաղում է իր կինոկարիերայի գլխավոր դերը  «Ո՞վ է վախենում Վիջինիա Վուլֆից» հոգեբանական թրիլլերում: Այդ դերի համար դերասանուհին ավելորդ քաշ է հավաքում, իսկ նման ջանքերն աննկատ չեն մնում ամերիկյան կինոքննադատների մոտ. 1967թ. «Հոլիվուդի թագուհին» ստանում է իր երկրորդ Օսկարը: Այնուամենայնիվ, ֆիլմի հետևանքները դեռ երկար պետք է հետապնդեին դերասանուհուն: Թեյլորին ոչ մի կերպ չէր հաջողվում ազատվել  ավելորդ քաշից, ինչն էլ հետագայում հանգեցնում է  դեպրեսիայի: Դրան գումարվում են նաեւ ալկոհոլի ու թմրանյութերի հետ կապված խնդիրները: Այդ ժամանակաշրջանում Թեյլորի կերպարի նկատմամբ հանրության ուշադրությունը կտրուկ անկում է ապրում, իսկ նրա մասնակցությամբ ֆիլմերն արդեն չէին ունենում այն հաջողությունները, ինչ՝ նախկինում: 1980-ականներին նա սկսում է ավելի հազվադեպ նկարահանվել ֆիլմերում ու ավելի հաճախ հայտնվում էր թատրոնում: 2001թ. լեգենդար դերասանուհին նկարահանվում է իր կինոկարիերայի վերջին ֆիլմում՝ «These Old Broads» կատակերգությունում:
2000-ականներին դերասանուհին ամերիկյան կինոակադեմիայի կողմից ստանում է մի շարք հատուկ մրցանակներ, ինչպես նաեւ հրավիրվում ամենատարբեր միջոցառումների ու հաղորդումների՝ հատուկ հյուրի կարգավիճակով: Այդ շրջանում Թեյլորն սկսում է  հաճախակի հանդես գալ քաղաքական ելույթներով՝ աջակցելով ԱՄՆ Դեմոկրատական կուսակցությանը, ինչպես նաև պաշտպանելով ազգային ու սեռական փոքրամասնությունների իրավունքները:
Էլիզաբեթ Թեյլորի՝ գլխապտույտ առաջացնող կարիերային վերջակետ է դնում սրտի հիվանդությունը: 2011թ-ից նա ավելի ու ավելի հաճախ էր հոսպիտալացվում ու  ի վերջո, նույն թվականի մարտի 23-ին «Հոլիվուդի թագուհին» մահանում է սրտային անբավարարությունից:
Իր կյանքի ընթացքում Էլիզաբեթ Թեյլորն ամուսնանում է ութ անգամ: Այդ հանգամանքը ևս մեծ նշանակություն ուներ նրանում, որ նրա կերպարը մշտապես լրագրողների ու հանրության ուշադրության կենտրոնում էր: Նրա կյանքի առավել նշանավոր տղամարդկանցից էին Ռիչարդ Բերտոնն ու Մայքլ Ուայլդինգը: Բերտոնի հետ դերասանուհին ապրում է գրեթե քսան տարի՝ հասցնելով ամուսնանալ նրա հետ երկու անգամ: Ուայլդինգի հետ ամուսնությունը համեմատաբար կարճ է տևում, սակայն այդ ամուսնությունից ծնվում են նրանց երկու որդիները՝ Հովարդն ու Քրիստոֆերը: Հետագայում պրոդյուսեր Մայքլ Տոդոմի հետ ամուսնությունից ծնվում է նաև Թեյլորի դուստրը: Բացի նրանցից, Թեյլորն ուներ նաև մեկ որդեգրված երեխա՝ Մարիան, որը որդեգրվել էր Բերտոնի հետ ամուսնության ընթացքում:
Posted by Արվեստի Աշխարհը at 02:43
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.